ČETVRTAK, 14.5.2020.

MATEMATIKA

Kako sam već prije najavila, danas ćete rješavati kviz znanja.

Ovaj kviz je drugačiji od onih koje ste prije rješavali, zato pažljivo čitajte sve upute kako biste se uspješno prijavili i rješavali kviz. Kviz možete rješavati sa bilo kojeg uređaja (može i mobitel). **Prije rješavanja pripremite svoju pisanku, olovku i gumicu. U pisanku napišite naslov *KVIZ* i današnji datum.**

**UPUTE:**

* Nekoliko minuta prije 10i30h u google tražilicu upišite ***quizizz join a game***
* Nakon toga ćete upisati ***kod*** koji ću vam poslati malo prije 10i30 (enter a game kod). To će biti neki broj.
* ***Join a game***
* Sada trebate upisati svoje ime (enter your name) - Nikola Č., Nikola Š., Marin V., Marin B., Magdalena J. i Magdalena Č. upisuju i prvo slovo prezimena
* ***Start game***
* Kada sve ovo napravite malo ćete pričekati da se cijeli razred prijavi (budite strpljivi)
* **Tek kada se svi prijave**, učiteljica će dozvoliti da počnete rješavati (počet će odbrojavanje i kada odbrojavanje završi pojavit će se 1. zadatak i tako redom)
* Ono što je važno je da ćete sada imati vremensko ograničenje za svaki zadatak (5 min za svaki zadatak, osim zadnjeg). Neke zadatke nije potrebno prepisivati, npr. sa zagradama, nego u pisanku pišite samo postupke i broj zadatka (da ne gubite vrijeme na prepisivanje). Ako je zadatak samo dijeljenje dvaju brojeva, to trebate prepisati. Naravno, svatko od vas će rješavati svojom brzinom. Čim odaberete točan odgovor, pojavit će vam se sljedeći zadatak, bez obzira gdje su stigli ostali (zato se ne opterećujte nego samo rješavajte redom svoje zadatke).
* **Dakle, zadatke ćete računati u svoje pisanke, a u kvizu samo kliknuti na točan odgovor (bit će vam ponuđena rješenja).**
* Kada riješite sve zadatke ići na **ljubičastu strelicu** (u donjem desnom kutu ekrana) i kviz će biti gotov, a vaši odgovori predani učiteljici.
* Ako ste neki zadatak netočno riješili na kraju ćete imati mogućnost još jednom ga riješiti (to će vam se samo ponuditi - kvadratići sa točkicama – klikom na jedan od kvadratića otvorit će vam se netočno riješen zadatak i moći ćete ga još jednom pokušati riješiti)
* Kviz ćete moći rješavati samo jednom
* **Odmah po završetku rješavanja slikati pisanku u koju ste rješavali zadatke i poslati je učiteljici. Jako je važno da mi odmah po završetku kviza pošaljete sliku pisanke.**

***Ostvareni bodovi bit će upisani u bilješke u e dnevniku.***

*Možda se čini komplicirano, ali vidjet ćete kad počnete rješavati da nije. Važno se samo skoncentrirati i rješavati i ne obazirati se na ništa drugo.*

 **Sretno!!!**

 Pozdrav od učiteljice!